মাজদিহী বাগানের শ্রমিক দেওরাজ রবিদাস, ফুলন্তি রবিদাস; জাগছড়া বাগানের ছোটুয়া বৈদ্য; ভুড়ভুড়িয়া চা বাগানের স্বপন মৃধা, মিরা রিকিয়াশন; চা বাগানের ষোলরাম কর্মকার, গীতা রবিদাস, দীনেশ র‌্যালী প্রমুখ জানান, ১০২ টাকা মজুরিতে পরিবারের সদস্যদের তিন বেলা খাবার চালানোই সম্ভব হয় না। টাকার অভাব ও জায়গা সংকুলানের কারণে ল্যাট্রিন বানাই কিভাবে? তাই বাধ্য হয়েই খোলা স্থানে মলমূত্র ত্যাগ করতে হয়। শত শত পরিবারের মধ্যে বাগান মালিক প্রতিবছর মাত্র পাঁচ থেকে দশটি পরিবারে ল্যাট্রিন দিচ্ছে।